שרה אהרוני

**שרה אהרוני** (נולדה ב-11 באוגוסט 1953) היא סופרת ישראלית.

## ביוגרפיה
שרה אהרוני נולדה במעברת רמתיים בכפר סבא. גדלה והתחנכה בשכונת נווה נאמן בהוד השרון. לאחר נישואיה למאיר אהרוני התגוררה בבאר שבע, ומשנת 1986 מתגוררת בכפר סבא. במשך 20 שנה שימשה מורה ומחנכת, מתוכן מנהלת בית ספר יסודי בבאר שבע ורכזת שכבה בחטיבת ביניים אלון בכפר סבא. ארבע שנים הייתה שליחת חינוך מטעם הסוכנות היהודית בקהילה היהודית בלימה, פרו.

אהרוני שימשה חברה בוועד המנהל באגודת הסופרים העברים בישראל ושופטת פרסי משרד התרבות לספרי ביכורים וייצגה את ישראל ביריד הספרים הבינלאומי במקסיקו. כמו כן שימשה יו"ר חוג היוצרים כפר סבא והשרון. מתנדבת בקהילה בכפר סבא. יחד עם בעלה, מאיר אהרוני, כתבה והוציאה לאור סדרת ספרי מידע על ישראל, חמישה מהם באנגלית. כתבה שישה ספרי ילדים ושישה רומנים שהיו כולם לרבי מכר.

זכתה בפרס ספר הפלטינה של ידיעות אחרונות על "אהבתה של סלטנאת" (2016),  "אהבתה של גברת רוטשילד" (2019), "שתיקה פרסית" (2020). ובעלת אות הוקרה ל־2014 מקרן מיראז' כסופרת האהובה על העדה האיראנית בישראל.

## ספרים שכתבה
**ספרי מידע** (כתבה בשיתוף עם בעלה מאיר אהרוני):
*"מי ומה בשרון", הוצאת מי ומה לתקשורת מקומית בע"מ, 1989
*"אישים ומעשים בפתח תקווה והסביבה", הוצאת מקסם, 1991
*אישים ומעשים בחיפה והסביבה", הוצאת מקסם, 1993
*"אישים ומעשים בראשון לציון", רחובות, נס ציונה והסביבה, הוצאת מקסם, 1995
*"אישים ומעשים בגליל ובעמקים", הוצאת מקסם, 1997
*"אישים ומעשים בישראל – ספר היובל", הוצאת מקסם, 1998
*"ישראל 2000", הוצאת מקסם, 2000 [תורגם לאנגלית]
*"מי ומה בישראל", הוצאת מקסם, 2003 [תורגם לאנגלית]
*"תעשייה וכלכלה בישראל", הוצאת מקסם, 2005 [תורגם לאנגלית]
*"ספר ישראל – 60 שנה למדינה", הוצאת מקסם, 2008 [תורגם לאנגלית]
*"ספר ישראל – כלכלה וחברה", הוצאת מקסם, 2011 [תורגם לאנגלית]

**ספרי ילדים** (הוצאת מקסם):
*"הַדַּיָּג וְהַסִּירָה", מקסם, 2006
*"ככָה אֲנִי חוֹשֵׁב", מקסם, 2006
*"כָּכָה אֲנִי חוֹשֶׁבֶת", מקסם, 2006
*"שְׁתֵי חֲבֵרוֹת", מקסם, 2006
*"הַיַּלְדָה שֶׁלֹּא יָדְעָה לְהַגִּיד לֹא", מקסם, 2006
*"תַּחֲרוּת הַשָּׂפוֹת, מקסם", 2006

**פרוזה**
*" **אהבתה של סלטנאת**", ידיעות ספרים, 2008, מבוסס על חייה של אמה באיראן בימי השושלת הפהלווית. סיפור אהבה בלתי ממומש על רקע החברה הפטריארכלית באיראן.

*"**כשהשמים התקרבו לאדמה**", הוצאת מעריב, 2011, רומן היסטורי על ההתנתקות מגוש קטיף.

*"**אהבתה של גברת רוטשילד**", ידיעות ספרים, 2015, רומן היסטורי המגולל את סיפורו של המייסד למשפחת רוטשילד במאה ה-18, דרך עיניה של אשת המייסד. תורגם לספרדית ויצא לאור במקסיקו בהוצאת Penguin Random House ובמדריד בהוצאת Lumen. יצא לאור באנגלית בהוצאת Amazon Crossing. במשך שלוש שנים היה ברשימת רבי המכר של אמזון. יצא לאור בהונגרית בהוצאת I.P.C. MIRROR Könyvek.

*" **שתיקה פרסית**", ידיעות ספרים, 2017, רומן היסטורי המביא את סיפור בריחתה של משפחה יהודית בעקבות המהפכה באיראן שהובילה לכינון הרפובליקה האסלאמית ששינתה את פני טהרן ללא הכר.

*" **עד שאיינשטיין בא**", ידיעות ספרים, 2022, רומן היסטורי המתאר את דמותו המורכבת ואת חייו המרתקים של אלברט איינשטיין, מגדולי המדענים בכל הזמנים..
***"הנערה מח'ומיין"**, ידיעות ספרים, 2024, רומן היסטורי המתאר את דמותה של נהיד מהעיירה האיראנית ח'ומיין שמגיעה לקיבוץ בישראל ונלחמת על זכותה שלא להיות קורבן לנדר שנדרה אמה להינשא לבן דודה, ומתמודדת עם אתגרים לא מוכרים.
*"**איפה הבית**", ידיעות ספרים, 2026, רומן ישראלי עכשווי העוסק במערכת יחסים בין שני בני זוג שמגיעים מרקעים רגשיים שונים ובוחן את השאלה מהו בית - כמקום פיזי וכמרחב רגשי. 

## קישורים חיצוניים

* 
* 
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:מנהלות בתי ספר ישראליות
קטגוריה:מנהלי בתי ספר ישראלים
קטגוריה:עורכות ספרותיות ישראליות
קטגוריה:ישראליות זוכות פרסים
קטגוריה:אנשי חינוך ישראלים
קטגוריה:ישראליות שנולדו ב-1953
קטגוריה:ישראלים שנולדו ב-1953